32003R0762
L 109/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 762/2003 НА КОМИСИЯТА
от 30 април 2003 година
за изменение на Регламент (ЕО) № 2368/2002 за въвеждане на схема за сертифициране в рамките на Кимбърлийския процес за международна търговия с необработени диаманти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2368/2002 на Съвета от 20 декември 2002 г. за въвеждане на схема за сертифициране в рамките на Кимбърлийския процес за международна търговия с необработени диаманти (1), последно изменен с Регламент (ЕО) № 418/2003 на Комисията (2), и по-специално член 17 от него,
като има предвид, че:
(1)
Комисията е получила заявления от Antwerpsche Diamantkring CV, Beurs voor Diamanthandel CV, Diamantclub van Antwerpen CV и Vrije Diamanthandel NV да бъдат включени в приложение V към Регламент (ЕО) № 2368/2002 (наричан по-долу „регламентът“).
(2)
Antwerpsche Diamantkring CV, Beurs voor Diamanthandel CV, Diamantclub van Antwerpen CV и Vrije Diamanthandel NV предоставиха на Комисията информация за доказателство, че са изпълнили изискванията на член 17 от регламента, и по-специално, чрез приемане на код за поведение, задължителен за всичките си членове.
(3)
Въз основа на предоставената информация Комисията стигна до заключение, че е основателно включването на Antwerpsche Diamantkring CV, Beurs voor Diamanthandel CV, Diamantclub van Antwerpen CV и Vrije Diamanthandel NV в приложение V.
(4)
Мерките, разпоредени в настоящия регламент, са в съответствие със становището на Комитета, посочен в член 22 от Регламент (ЕО) № 2368/2002,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2368/2002 се изменя, както следва:
Текстът, съдържащ се в приложението към настоящия регламент, се добавя към приложение V към Регламент (ЕО) № 2368/2002.
Член 2
Настоящият регламент влиза в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 30 април 2003 година.